armvectores/hy_wikipedia_2023 huggingface dataset:
Նոյեմբերի 9

Նոյեմբերի 9, տարվա 313-րդ (նահանջ տարիներին՝ 314-րդ) օրն է։

Տարվա ավարտին մնում ՝ 52 օր։


== Դեպքեր ==
1906 - Թեոդոր Ռուզվելտը դառնում է օտար երկիր այցելած Միացյալ Նահանգների առաջին նախագահը
1926 - Երևանում կայանում է Զարե գեղարվեստական ֆիլմի պրեմիերան
1937՝ ճապոնական զորքերն իրենց վերահսկողության տակ են վերցնում Չինաստանի Շանհայ քաղաքը
1938՝ "Բյուրեղապակյա գիշերը" նացիստական Գերմանիայում
1968 - Խորհրդային Միությունն իրականացնում է միջուկային փորձարկում Սեմիպալատինսկ (ներկայիս՝ Սեմեյ) քաղաքի մոտ
1972 - Միացյալ Նահանգներն իրականացնում է միջուկային փորձարկում Նևադա նահանգում
1985 - Գարրի Կասպարովը հաղթելով Անատոլի Կարպովին 22 տարեկանում դառնում է շախմատի աշխարհի 13-րդ չեմպիոնը
1989՝ սկսեց “սառը պատերազմի” խորհրդանիշ Բեռլինյան պատի քանդումը։
1993՝ բոսնիական Մոսթար քաղաքում ռմբակոծություններից ավերվում է 1566 թ. կառուցված կամուրջը
1994՝ հայտնաբերվում է դարմշթադթիում քիմիական տարրը


== Ծնունդներ ==
1818 - Իվան Տուրգենև Иван Сергеевич Тургенев ռուս գրող
1885 - Վելիմիր Խլեբնիկով Велимир Хлебников ռուս բանաստեղծ և դրամատուրգ
1888 - Ժան Մոնե, Ածխի և պողպատի եվրոպական համայնքի նախագահ
1892 - Էրիխ Աուերբախ Erich Auerbach գերմանացի գրականագետ
1897 - Ռոնալդ Ջորջ Ռեյֆորդ Նորիշ Ronald George Wreyford Norrish բրիտանացի քիմիկոս
1899 - Միքայել Մազմանյան, ճարտարապետ
1900 - Անահիտ Մասչյան հայ խորհրդային դերասանուհի
1901 - Յարոմիր Եդլիչկա, չեխ արևելագետ
1907 - Մկրտիչ Մկրյան, գրականագետ
1912 - Նիկոլայ Ֆեդորենկո Николай Трофимович Федоренко ռուս բանասեր և արևելագետ
1920 - Ալենուշ Տերյան, Իրանի ֆիզիկայի առաջին կին-պրոֆեսոր
1932 - Ռիչարդ Հովհաննիսյան Richard G. Hovannisian ամերիկաբնակ հայ պատմաբան
1934 - Կարլ Սագան Carl Sagan ամերիկացի աստղագետ, աստղաքիմիկոս և գրող
1936 - Միխայիլ Տալ Mihails Tāls Михаил Нехемьевич Таль հրեական ծագումով լատվիացի խորհրդային շախմատիստ
1948 - Սերգեյ Բոնդարենկո սովետական ֆուտբոլիստ
1961 - Արշակ Նազարյան, քանդակագործ
1970 - Քրիս Ջերիքո Chris Jericho ամերիկացի պրոֆեսիոնալ ըմբիշ, երաժիշտ, դերասան և գործարար
1973 - Վլադիսլավ Տկաչով, ֆրանսիացի, ավելի վաղ խորհրդային, ղազախ շախմատիստ, գրոսմայստեր
1974 - Ալեսանդրո Դել Պիեռո, իտալացի ճանաչված ֆուտբոլիստ


== Մահեր ==
959 - Կոստանդին Ծիրանածին, Բիւզանդիայի կայսր 913-920 թթ.
1901՝ հայ բանաստեղծ, բանասեր և պատմաբան Ղևոնդ Ալիշան
1918 - Գիյոմ Ապոլիներ, ծագումով լեհ, ֆրանսիացի բանաստեղծ (ծ. 1880)
1957 - Գրիգոր Հարությունյան, խորհրդային քաղաքական գործիչ
1970 - Շառլ դը Գոլ, ֆրանսիացի քաղաքական և ռազմական գործիչ, Ֆրանսիայի նախագահ 1959 թվականից մինչև 1969 թվականը (ծ. 1890)
1995՝ Իոսիֆ Սիսակյան,հայ ֆիզիկոս
1997՝ արգենտինական ծագումով ֆրանսիացի ֆուտբոլիստ Էլենիո Էռերա
1999՝ ռազմական գործիչ Հրաչյա Անդրեասյան,


== Տոներ ==
Գյուտարարների օր՝
Գերմանիա, Ավստրիա, Շվեյցարիա
Բախտորոշ օր՝(Schicksalstag)
Գերմանիա
Ուկրաինական գրերի և լեզվի օր՝
Ուկրաինա
Պետական դրոշի օր՝
Ադրբեջան
Յարցևո-Սուրմենևո

Յարցևո-Սուրմենևո (ռուս.՝ Ярцево-Сурменево), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նկարիչ

Նկարիչ, մարդ, որը զբաղվում է կերպարվեստով, լայն իմաստով՝ արվեստի գործիչ։


== Մասնագիտություն ==

Քարե դարում նկարիչները պատկերներ էին ստեղծում քարերի վրա։ Ագաթարխոսն ու  Պոլիգնոտոսն հանդիսանում են առաջին հայտնի նկարիչները մ. թ. ա V դարում։ Առաջին դիցաբանական նկարիչը հանդիսանում է Դեդալոսը, չնայած նա նաև քանդակագործ էր և ինժեներ։ Հին Եգիպտոսում նկարիչները զարդաում էին դդամբարանները և քարե տները, իսկ նկարչի մասնագիտությունը սերտ կապված էր ներկերի պատրաստման հետ։ Բացի այդ Հին Եգիպտոսում պատկերների ստեղծումը համարվում էր մոգական գործողություն, իսկ նկարիչները մեծարվում էին քրմերի պես։ Քանի որ  նկարիչները տիրապետում էին որոշակի համամասնության և կանոնների իմացության, այդ պատճառով էլ պատկերները համարվում էին սրբազան։
Միջին դարերում նկարիչները սրբապատկերներ էին պատկերում (օրինակ՝ Անդրեյ Ռուբլյովը), որմնանկարներ, խճանկարներ ու մանրանկարներ ստեղծում, որոնք որոշակի կանոնների էին ենթարկվում։ Վերածննդի ժամանակաշրջանում, Իտալիայում ձևավորվեց դիմանկարիչ ժամանակակից հասկացությունը, որի արվեստը դարձավ գեղանկարչություն՝ իրեն բնորոշ հատկություններով (օրինակ՝ Ջոտտոն):


== Դասակարգում ==
Ժամանակակից արվեստում նկարչի մասնագիտությունը դասակարգվում է.

Գրաֆիկական նկարիչ (գրքերի, տպագրական նյութերի, պաստառների նկարազարդող),
Կիրառական արվեստի նկարիչ (գորգագործ, մետաղագործ, ապակեգործ, կերամիկագործ),
Մանրանկարիչ,
Մինիատյուրիստ նկարիչ,
Գեղանկարիչ,
Կինոյի և հեռուստատեսության նկարիչ,
Անիմացիոն և համակարգչային գրաֆիկայի նկարիչ,
Լուսանկարիչ,
Նկարիչ ձևավորող (ինտերյերի, տեքստիլ, կահույքի, հագուստի),
Բեմադրող նկարիչ (թատրոնի, տիկնիկային թատրոնի),
Նկարիչ ռեստավրատոր,
Նկարիչ ոճաբան


== Դասակարգում ըստ գեղարվեստական նկարչության ոճերի ==
Նկարիչները դասակարգվում են նաև ըստ նկարչական որոշակի ոճերի, (օրինակ՝ եվրոպական շատ երկրների արվեստի շարժումնեի՝ գերմանական, ֆրանսիական արվեստի ոճ,  և այլն)։ Երբեմն նկարիչը կարող է պատկանել նկարչության արվեստի տարբեր ոճերի կամ շարժումների։ Նկարչության ոճը հաճախ վերաբերում է նաև այն ժամանակաշրջանին, որում ապրել է նկարիչը։  Ոճերն ու ուղղությունները գեղանկարչության մեջ բազմաթիվ են, կարելի է ասել՝ անթիվ։

Պրիմիտիվիզմ
Մոդեռնիզմ
Մաներիզմ
Պոստիմպրեսիոնիզմ
Գոթիկա
Իմպրեսիոնիզմ
Սյուրռեալիզմ
Կլասիցիզմ
Ավանգարդիզմ
Ակադեմիզմ
Բարոկկո
Ռոկոկո
Ռեալիզմ
Կուբիզմ
Կարավաջիզմ
Նատուրալիզմ և այլն։


== Ծանոթագրություններ ==
Բեդրժիխ Սմետանա

Բեդրժիխ Սմետանա (Bedřich Smetana, մկրտության ժամանակ ստացել է Ֆրիդրիխ, գերմ.՝ Friedrich անունը, մարտի 2, 1824(1824-03-02)[…], Լիտոմիշլ, Բոհեմիայի թագավորություն, Ավստրիական կայսրություն[…] - մայիսի 12, 1884(1884-05-12)[…], Պրահա, Բոհեմիայի թագավորություն, Ավստրո-Հունգարիա), չեխ երգահան, դաշնակահար և դիրիժոր, չեխական ազգային կոմպոզիտորական դպրոցի հիմնադիր։
Ստեղծագործություններից համաշխարհային ճանաչում են գտել «Վաճառված հարսնացուն» (Prodaná nevěsta; 1866, երկրորդ խմբագրություն 1870) օպերան և «Իմ հայրենիքը» (1874 - 1879) սիմֆոնիկ պոեմների շարքը։


== Ծանոթագրություններ ==
Բուլղարիայի հարավկենտրոնական տարածաշրջան

Հարավկենտրոնական տարածաշրջան (բուլղար․՝ Южен-Централен регион), Բուլղարիայի վեց տարածաշրջաններիցմ մեկը, որը գտնվում է երկրի արևելյան մասում։ Վարչկենտրոնը Պլովդիվ քաղաքն է։


== Տես նաև ==
Բուլղարիայի վարչական բաժանում


== Ծանոթագրություններ ==
You Know I'm No Good

«You Know I'm No Good», բրիտանացի երգչուհի Էմի Ուայնհաուսի երգը նրա երկրորդ և վերջին՝ Back to Black (2006) ստուդիական ալբոմից։ Թողարկվել է որպես ալբոմի երկրորդ սինգլ 2007 թվականի հունվարի 5-ին։
Arctic Monkeys խումբը այս երգը կատարել է BBC Radio 1-ի ժամանակ։ Այն նաև օգտագործվել է «Զանգով կանչվող աղջկա գաղտնի օրագիրը» հեռուստասերիալում։ Entertainment Weekly ամսագրի 2007 թվականի լավագույն երգերի ցանկում զբաղեցրել է երկրորդ հորիզոնականը։


== Երաժշտական տեսահոլովակ ==
Ֆիլ Գրիֆինի կողմից նկարահանված երաժշտական տեսահոլովակը (ով նաև «Rehab» երաժշտական տեսահոլովակի ռեժիսորն է) երաժշտական ալիքներում թողարկվել է 2006 թվականի նոյեմբերին։ Տեսահոլովակում Ուայնհաուսը տարբեր իրավիճակներում է ցուցադրվում, ներառյալ բառում, ննջասենյակում և լոգարանում։ Սյուժեն հիմնված է Ուայնհաուսի հորինած կերպարի հարաբերությունները տղամարդու հետ։


== Թողարկում ==
Մեծ Բրիտանիայում երգը թողարկվել է 2007 թվականի հունվարի 8-ին։
Գրեմմիի 50-րդ մրցանակաբաշխության ժամանակ Ուայնհաուսի հաջողությունից հետո ԱՄՆ-ում երգը վերաթողարկվել է 2008 թվականի փետրվարին։
Ընդգրկված է 2015 թվականի թողարկված «Էմի» վավերագրական ֆիլմի սաունդթրեքում։


== Երգացանկ ==
UK CD 1«You Know I'm No Good»
«To Know Him Is to Love Him» (NapsterLive Session)UK CD 2«You Know I'm No Good»
«Monkey Man»
«You Know I'm No Good» (Skeewiff Mix)European CD single«You Know I'm No Good»
«You Know I'm No Good» (Ghostface Killah-ի մասնակցությամբ)
«You Know I'm No Good» (Skeewiff Mix)German 12" promo single
Ա1. «You Know I'm No Good» (Skeewiff միքս)
Ա2. «You Know I'm No Good» (Ալբոմային տարբերակ)
Ա3. «You Know I'm No Good» (Գործիքային)
Բ1. «You Know I'm No Good» (Ghostface Killah տարբերակ)
Բ2. «You Know I'm No Good» (Fettes Brot ռեմիքս)
Բ3. «You Know I'm No Good» (Ա կապելլա)USA 12" single (Universal Republic B0008491-11)
Ա1. «You Know I'm No Good»՝ 4:16
Ա2. «You Know I'm No Good» (Ghostface Killah-ի մասնակցությամբ)՝ 3:22
Բ1. «Rehab»՝ 3:32
Բ2. «Rehab» (Hot Chip Remix)՝ 6:58Թվային ներբեռնում, ռեմիքսներ և մինի ալբոմների «Բ» կողմեր (2015)«You Know I'm No Good» (Ghostface Killah-ի մասնակցությամբ) (Ghostface UK տարբերակ)՝ 3։23
«You Know I'm No Good» (Skeewiff միքս)՝ 5։45
«You Know I'm No Good» (Դեմո տարբերակ)՝ 4։14
«You Know I'm No Good» (Vodafone Live at TBA)՝ 4։21
«You Know I'm No Good» (Fettes Brot Remix)՝ 3։52


== Պաշտոնական տարբերակներ և ռեմիքսներ ==
Album Version՝ 4։16
Radio Edit՝ 3։37
Video Version՝ 3։52
AOL Winter Live 2006՝ 4։30
Demo Version՝ 4։13
Ghostface Killah Remix (U.S.)՝ 4։23
Ghostface Killah (UK)՝ 3։22
NapsterLive Sessions՝ 3։19
Fettes Brot Remix
Skeewiff Mix՝ 5։45
One-2 Remix՝ 2։37


== Չարթեր և հավաստագրումներ ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Կումսարա (գետ)

Կումսարա (ռուս.՝ Кумсара), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կազարա գետի ձախ ափում՝ 3,8 կմ հեռավորության վրա։ Գետի երկարությունը 50 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Սուդա գետն է։ Գետի գետային ավազանը՝ Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200212110000008057
Հիդրոլոգիական ուսումնասիրությունների կոդը - 110000805
Ավազանի կոդը - 08.01.02.002
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գրադոնաչալնիչեսկի զառիվայր (Տագանրոգ)

Գրադոնաչալնիչեսկի զառիվայր (ռուս.՝ Градоначальнический спуск), փողոց ՌԴ Ռոստովի մարզի Տագանրոգ քաղաքում, որն իրենից ներկայացնում է զառիվայր դեպի ծով։ Քաղաքի հնագույն զառիվայրերից մեկը։


== Աշխարհագրություն ==
Գրադոնաչալնիչեսկի զառիվայրը կապում է Շմիդտի փողոցը Պորտովի փողոցի հետ` Ռեմիի տան մոտից (Շմիդտի փող., 16) իջնելով դեպի ծով։ Երկարությունը 200 մետր է։


== Պատմություն ==
1895-1920-ական թվականներին Գրադոնաչալնիչեսկի զառիվայրի մոտի զառիթափում, ներկայիս Շմիդտի փողոցի դիմաց, գտնվում էր «Մսուր» մատուռը։
1991 թվականի հունիսի 5-ին, Տագանրոգ քաղաքի և Ռուսաստանի ռազմածովային նավատորմի հիմնադրման մոտեցող 300-ամյակի առթիվ ՌԽՖՍՀ նախարարների խորհուրդն ընդունել է «Տագանրոգ քաղաքի պատմամշակութային կենտրոնի համալիր վերակառուցման և վերականգնման մասին» թիվ 307 որոշումը։
Համաձայն այդ որոշման` Գրադոնաչալնիչեսկի զառիվայրը պետք է հիմնանորոգվեր 1991-1998 թվականներին, բայց այդ աշխատանքները չիրականացվեցին։


== Պատկերասրահ ==


== Տագանրոգի զառիվայրերը ==
Տագանրոգի` ամենուր զառիթափ լանջերով և կավագետնով հրվանդանի վերևում գտնվելու առանձնահատկության պատճառով, ծովի և ծովափի հետ հաղորդագրությունը կարող էր իրականացվել միայն հատուկ զառիվայրերի միջոցով։ Տագանրոգի ամբողջ պատմության ընթացքում կառուցվել է յոթ զառիվայր` Բիրժևոյ, Գրադոնաչալնիչեսկի, Դուրովի, Կամպենհաուզենի, Կոմսոմոլսկի, Մալո-Բիրժևոյ, Ֆլագմանսկի, որոնք տարբեր ժամանակաշրջաններում ունեցել են տարբեր անվանումներ։


== Ծանոթագրություններ ==
Ջոել Օրթիս

Ջոել Օրթիս (անգլ.՝ Joell Ortiz, հուլիսի 6, 1980(1980-07-06), Բրուքլին, Նյու Յորք, Նյու Յորք, ԱՄՆ), ամերիկացի ռեփեր, Slaughterhouse խմբի անդամ։


== Կենսագրություն ==
Ջոելը ծնվել է Բրուքլինում, պուերտոռիկացիների ընտանիքում։ 2004 թվականին Օրտիսը հաղթում է EA Sports Battle-ում և EA Sports-ը NBA Live 2005 խաղում որպես սաունդթրեք օգտագործում է նրա «Mean Business» երգը։ Նույն թվականին Ջերմեյն Դուպրին նրան առաջարկեց պայմանագիր So So Def Labe-ի հետ, արդյունքում գործարքը տեղի չունեցավ, և որպես արդյունք Օրտիսի և Դյուպրիի միջև առաջացավ բիֆ։ Դրանից հետո նա համագործակցում է KRS-One-ի և Kool G. Rap-ի հետ։ 2006 թվականին Ջոելին հրավիրում են Frankie Cutlass՝ ձայնագրելու համար «Puerto Rico 2006 Featuring Lumidee, Voltio & Joell Ortiz» նոր ալբոմը։ 2009 թվականի օգոստոսի 1-ին, Օրտիզը Slaughterhouse-ի կազմում թողարկում է Slaughterhouse ալբոմը, 2011 թվականի փետրվարի 8-ին` Slaughterhouse EP-ը։ 2012 թվականի օգոստոսի 28-ին ներկայացվել է «Welcome to: Our House» ալբոմը։


== Կարիերա ==


=== The Brick: Bodega Chronicles ===
2007 թվականի ապրիլի 24-ին ներկայացրել է The Brick: Bodega Chronicles ալբոմը։ Այն թողարկել է Koch Records լեյբլը, չնայած նրան, որ Ջոելն արդեն կնքել է պայմանագիր Aftermath Entertainment-ի հետ։ Ալբոմի պրոդյուսերներն են Showbiz-ը, The Alchemist-ը, Domingo-ն, Ho Chi-ն, Lil’ Fame M.O.P.-ը, Novel-ը, Moss-ը և շատ ուրիշներ։  Որպես հյուրեր մասնակցել են Big Daddy Kane-ը, Styles P-ը, Big Noyd-ը, M.O.P-ը, Էյքոնը, Immortal Technique-ը, Գրաֆը, Ras Kass-ը, Stimuli-ն և Nove-ը։


=== Aftermath-ի հեռանալը ===
2008 թվականի ապրիլի 15-ին Օրթիսը պաշտոնապես լքեց Aftermath լեյբլը։ 2009 թվականին Ջոելը թողարկում է մի շարք ֆրիսթայլեր և ռեմիքսներ, որոնց թվում է «Stressful» երգը, որը Դրեյքի «Successful» երգի ռեմիքսն է։ Օրթիսի «Hip-Hop» երգի ռեմիքսը (Jadakiss-ի և Saigon-ի հետ միասին) հնչեց GTA IV խաղի կեղծ ռադիոկայանում։


=== Նոր լեյբլ ===
2010 թվականի նոյեմբերի 5-ին Ջոելը լքեց E1 Entertainment լեյբլը։ 2010 թ. օգոստոսին նա պայմանագրի ստորագրման համար սկսեց բանակցություններ վարել Սթիվ Ռիֆկինդի «SRC Records» լեյբլի հետ։ Սակայն գործարքն այդպես էլ չստացվեց։ 2010 թվականի հոկտեմբերի 31-ին Օրտիսը Conspiracy Worldwide ռադիոկայանում քննարկել է իր հարաբերությունները Էմինեմի հետ, ինչպես նաև անդրադարձավ այն լեյբլներին, որոնց հետ ցանկանում է պայմանագիր կնքել Free Agent-ի թողարկումից հետո։ 2011 թվականին Ջոելը դառնում է անկախ երաժիշտ, այդպես էլ պայմանագիր չստորագրելով SRC Records-ի հետ։ 2012 թվականին շրջայցի ընթացքում Slaughterhouse խմբի անդամները Bootleg Kev’s radio-ին ներկայացրել են նոր ալբոմի և Էմինեմի հետ համագործակցության մասին։ Նաև պարզվել է, որ Օրտիսը ստորագրել է Shady Records-ի հետ պայմանագիր։


== Քննադատություն ==
2011 թվականի «Big Pun Back»-ի թողարկումից հետո Օրթիզը քննադատվել էր ռեփերի այրիի՝ Լիզա Ռիոսի, նախկին Terror Squad և Թոնի Սանշայնի կողմից, որոնք պնդում էին, որ երգը արատավորում է Big Pun-ի հիշատակը։


== Սկավառակագրություն ==
Նովոե (գյուղ, Գագարինսկի շրջան)

Անվան այլ կիրառումների համար տե՛ս՝ ՆովոեՆովոե (ռուս.՝ Новое), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։
Գտնվում է շրջանի հյուսիսարևելյան մասում՝ Գագարին քաղաքից 23 կմ հարավ-արևելք, M1 Բելառուս մայրուղուց 17 կմ հարավ, Վորյա գետի ափին։ Կոլեսնիկի երկաթուղային կայարանը Մոսկվա-Մինսկ գծի վրա գտնվում է գյուղից 21 կմ հյուսիս։


== Պատմություն ==
Հայրենական մեծ պատերազմի տարիներին 1941 թվականի հոկտեմբերին գյուղը գրավվել է նացիստական զորքերի կողմից, իսկ 1943 թվականի մարտին ազատագրվել։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլենովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՕլենովկաՕլենովկա (ուկրաիներեն՝ Оленівка), քաղաքատիպ ավան Ուկրաինայի Դոնեցկի մարզի Ենակիևոյի քաղաքային խորհուրդում։
2012 թվականի տվյալներով Օլենովկա քաղաքատիպ ավանում բնակվում էր 787 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մարտնչող զուբրեր (հուշարձան)

«Մարտնչող զուբրեր» (գերմ.՝ Kämpfende Wisente, ռուս.՝ Бо́рющиеся зу́бры), գերմանացի քանդակագործ Ավգուստ Գաուլի ստեղծած երկու խոշոր զուբրերի քանդակը, որը հիմնադրվել է 1912 թվականին Քյոնիգսբերգում (այժմ` Կալինինգրադ)։


== Ստեղծման պատմություն ==
Ավգուստ Գաուլը (1869-1921 թթ.) համարվում էր իր ժամանակի առավել հայտնի քանդակագործ-անիմալիստը։ Երկու բրոնզե զուբրերի քանդակները ձուլվել են 1911 թվականին կենդանիներին երկար դիտելուց և բազմաթիվ գծանկարներ ուսումնասիրելուց հետո։
Քանդակային կոմպոզիցիան իրենից ներկայացնում է պայքարող երկու հզոր արու զուբրերի, որոնք հեղինակը ձուլել է բնական չափերով և տեղադրված են մեկ մետր բարձրությամբ պատվանդանի վրա։ Պատվանդանի վրայի երկու անցքերից ջուրը հոսում է հուշարձանի դիմացի ավազանի մեջ։
Ի սկզբանե հուշարձանը նախատեսված է եղել տեղադրել Մյունխենում արքեպիսկոպոսի դղյակում (գերմ.՝ Fürstbischöfliches Schloss), սակայն հետո պրուսական մշակույթի նախարարը դրանք տեղափոխել է Քյոնիգսբերգ քաղաք  Արևելյան Պրուսիայի գերագույն դատարանի և Խուֆենալեի (գերմ.՝ Hufernallee) Վարչական դատարանի շենքի դիմացի  ցայտաղբյուրի տեղադրման համար։ Հուշարձանի բացումը տեղի է ունեցել 1912 թվականի նոյեմբերի 12-ին։


== Անվանում ==

Քաղաքի բնակչությունն ամենօրյա կենցաղում քանդակը հաճախ անվանում էր «Դատախազը և փաստաբան»` դիտարկելով դատական պրոցեսի ժամանակ երկու մասնակիցների միջև պայքարը, իսկ ինքը` Գաուլն իր աշխատանքն անվանել է «Մարտնչող զուբրեր», առանց այլաբանական նկատառումների։ Զուբրերը Պրուսիայում ինչ որ էկզոտիկ գազան չէին, Արևելյան Պրուսիայի արգելավայրերում դրանք դեռևս գոյություն ունեին։ Բացի այդ գերմանացիները զուբրերի մեջ տեսնում էին հզոր, հնագույն և բնական ինչ որ բան, այսինքն այն ինչ զուգորդվում է Արևելյան Պրուսիայի հետ։
Խորհրդային շրջանում հուշարձանի ֆիգուրներին հաճախ անվանում էին ցուլեր։


== Ժամանակակից վիճակ ==
Հաջողությամբ վերապրելով Երկրորդ համաշխարհային պատերազմը, հետպատերազմյան շրջանում խորհրդային իշխանությունների կողմից քանդակները սկզբում տեղափոխվեցին մարզային վարչակազմի դիմացի պուրակը, այնուհետև 1950-ական թվականներին Կալինինգրադի կենդանաբանական այգի, իսկ 1970-ական թվականների սկզբին վերադարձվեց նախկին տեղը (այժմ` Խաղաղության պողոտա) և մինչև այժմ զարդարում է քաղաքի ամենագեղեցիկ շրջաններից մեկը։  
Նախկին դատարանի շենքում 1959 թվականին տեղակայվեց Կալինինգրադի պետական տեխնիկական համալսարանը և «ցուլերի» կողքին հայտնվեց ուսանողական սրճարան, որն էլ կոչվեց «Ցուլերի մոտ», մոտակայքում տնկվեց պուրակ, որտեղ նախկինում գտնվում էր ամառային գարեջրի այգին։
2006 թվականին պուրակը վերակառուցվեց, նորոգվեցին նաև շատրվանները։ Եթե գերմանացի ուսանողները սիրում էին ձգվել զուբրերի դուրս ցցված պոչերի վրա, ինչպես մարզափայտի վրա, ապա ժամանակակից կալինինգրադցի ուսանողները պահպանելով Զատկի ավանդույթը, նախօրեին բրոնզե հսկաներին ներկում են կարմիր գույնով։


== Գրականություն ==
Кёнигсберг Калининград, 1255-2005: иллюстрированный энциклопедический справочник / ред. А.С. Пржездомский.. - Калининград: Янтарный сказ, 2006. - 800 с. - 5000 экз. - ISBN 5 7406 0840 5.
Jürgen Manthey. Königsberg - Geschichte einer Weltbürgerrepublik. Hanser, München 2005, ISBN 3-446-20619-1.
Herbert Meinhard Mühlpfordt. Königsberg von A bis Z: Stadtlexikon, Aufstieg-Verlag, 1976.


== Պատկերասրահ ==

		
		
		


== Ծանոթագրություններ ==
Եղունիկի քարայր

Եղունիկի քարայր, քարայր Ղարաբաղում, Վարանդայի գավառում, Քարինտակի ձորակում։ Հիշատակված է «Ազգագրական հանդես»-ում։ Անունը բարբառային է։ Եղունիկի քարայր նշանակում է աղունիկի քարայր։


== Ծանոթագրություններ ==
Լոնգհոլմեն բանտ

Լոնգհոլմեն բանտ (շվեդերեն՝ Långholmens centralfängelse), պատմականորեն եղել է Շվեդիայի ամենամեծ բանտերից մեկը և ունեցել է ավելի քան 500 խուց։ Գտնվում է Ստոկհոլմի Լյոնգհոլմեն կղզում։ Կառուցվել է 1874-1880 թվականներին՝ որպես Շվեդիայի կենտրոնական բանտ, և ժամանակավորապես փակվել է 1972-1975 թվականներին։ Հետագայում Լյոնգհոլմենի ուղղումների տունը (spinnhus) տեղափոխվեց։ Այսօր շենքն օգտագործվում է որպես հյուրանոց/հանրակացարան և թանգարան։ Բանտի մի մասը քանդվել է 1982 թվականին։ Բանտը նշանավորում է նրանով, որ այն Շվեդիայում վերջին մահապատիժների վայրն է՝ 1921 թվականին մահապատժի դատապարտումը վերացնելուց առաջ։
Կղզին ինքնին ի սկզբանե քարքարոտ էր և անբերրի, բայց 19-րդ դարում բանտարկյալները ստիպված էին կղզին ծածկել շրջապատող ջրերի ցեխով։ Մի քանի տարի անց պտղաբեր հողը կղզին վերածեց շրջապատի համեմատությամբ փարթամ այգով էկզոտիկ բուսական աշխարհի, ինչը պայմանավորված էր տարբեր սերմերով, որոնք պատահաբար բերվել և տարածվել էին առևտրական նավերի կողմից այլ վայրերից և երկրներից, որոնք անցնում էին կղզու կողքից։ Այս առանձնահատկությունը դեռևս պահպանվում է, և այսօր կղզին հայտնի է որպես փարթամ օազիս։


== Հայտնի բանտարկյալներ ==
Բարբո Ալվինգ
Յոհան Ալֆրեդ Անդեր
Յան Գիլու
Մոհամմեդ Բեք Հադջեթլաչե
Զեթ Հյոգլունդ
Տուրե Ներման


== Ծանոթագրություններ ==


== Գրականություն ==
Kaj Sandell: Stockholm. Dorling Kindersley Verlag, München 2014, ISBN 978-3-7342-0019-9, Seite 134
Stefan Krull, Lars Dörenmeier, Stockholm, Reise Know-How Verlag Peter Rump Bielefeld 2012, ISBN 978-3-8317-2142-9, Seite 157 f.
CPAN

CPAN (հապավում, անգլ.՝ Comprehensive Perl Archive Network — «Perl–ի պահոցների համապարփակ ցանց»), փաստաթղթերի և Perl ծրագրավորման լեզվով գրված ծրագրային ապահովման պահոց։


== Perl-ի մոդուլները ==
Ինչպես շատ ծրագրավորման լեզուները, Perl–ը նույնպես ունի արտաքին գրադարանների, այսինքն՝ Perl լեզվով գրված գործընթացներ պարունակող ֆայլերի, որոնք օգտագործվում են մի քանի ծրագրերում, օգտագործման մեխանիզմ։ Perl լեզվում այդպիսի գրադարաններն ընդունված է անվանել մոդուլներ (անգլ.՝ modules)։ Սովորաբար, Perl մոդուլներն տեղադրվում են մեկ (կամ մի քանի) պատակում, որի ուղին դրվում է Perl լեզվի ինտերպրետատորի մեջ՝ ինտերպրետատորի կոմպիլյացիայի ժամանակ։ Unix-անման օպերացիոն համակարգերում մոդուլների որոնումն իրականացվում է /usr/lib/perl5, /usr/local/lib/perl5 պանակներում և դրանց որոշ ենթապանակներում։
Perl–ը պարունակում է հիմնական մոդուլների (անգլ.՝ core modules) հավաքածու։ Դրանցից որոշները նախատեսված են երկրորդական խնդիրների լուծման համար, օրինակ ExtUtils։։MakeMaker–ը օգտագործվում է այլ մոդուլների հավաքման և տեղադրման համար։ Այլ մոդուլները, ինչպիսին է, օրինակ, CGI.pm–ը, ունեն առավել լայն կիրառումներ։ Եվ, չնայած հիմնական մոդուլների հավաքածույի ահռելի հնարավորություններին, Perl լեզվի հեղինակները չեն կարծում, որ այս հավաքածուն կարող է բավարարել բոլորին։


== Տես նաև ==
RubyGems


== Հղումներ ==
cpan.org
Բեռլինի կինոփառատոն

Բեռլինի միջազգային կինոփառատոն (գերմ.՝ Internationale Filmfestspiele Berlin, Բեռլինալե), ամենամյա միջազգային կինոփառատոն, անց է կացվում 1951 թվականից Գերմանիայում։ Հիմնական մրցանակը «Ոսկե արջն» է (արջը Բեռլինի հերալդիկ խորհրդանիշն է)։ Անց է կացվում ամեն տարի փետրվարին (մինչև 1978 թվականը անց էր կացվում ամռանը)։


== Գլխավոր մրցանակներ ==
«Ոսկե արջ» — գլխավոր մրցանակ
«Արծաթե արջ» — ժյուրիի գրան-պրի
«Արծաթե արջ» լավագույն ռեժիսորին
«Արծաթե արջ» լավագույն դերասանուհուն
«Արծաթե արջ» լավագույն դերասանին
«Արծաթե արջ» մշակութային արժեքավոր ներդրման համար
«Արծաթե արջ» ֆիլմի լավագույն երաժշտության համար


== Արտաքին հղումներ ==
http://www.berlinale.de/ Բեռլինի կինոմրցանակի. պաշտոնական կայք (գերմ.)(անգլ.)
Բեռլինի կինոփառատոն
Սոֆոնովո (գյուղ, Կրասնոբակովսկի շրջան)

Սոֆոնովո (ռուս.՝ Софоново), գյուղ Ռուսաստանի Նիժնի Նովգորոդի մարզի Կրասնոբակովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեսիկ

Մեսիկ, գյուղ Արևմտյան Հայաստանում, Բիթլիսի վիլայեթի Ճապաղջրի գավառակում։ Գտնվում էր Գենջ գյուղաքաղաքից 25 կմ արևմուտք՝ Արածանիի ձախակողմյան վտակներից մեկի ձախ ափին՝ լեռնային և անտառապատ վայրում։
XX դարի սկզբներին ուներ 10 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ըմբշամարտի Եվրոպայի առաջնություն 2020

Ըմբշամարտի Եվրոպայի առաջնություն 2020, անցկացվել է 2020 թվականի փետրվարի 10-ից 16-ը Իտալիայի մայրաքաղաք Հռոմում։


== Մրցելույթների ժամանակացույց ==


== Մեդալակիրներ ==


=== Ազատ ոճ (տղամարդիկ) ===


=== Հունահռոմեական ===


=== Ազատ ոճ (կանայք) ===


== Մեդալներ ==


== Մեդալային հաշվարկ ըստ ոճերի ==


== Հղումներ ==
Պաշտոնական կայք
Էնթոնի Քուին

Էնթոնի Քուին (անգլ.՝ Anthony Quinn ապրիլի 21, 1915(1915-04-21)[…], Չիուաուա, Մեքսիկայի Միացյալ Նահանգներ - հունիսի 3, 2001(2001-06-03)[…], Բոստոն, ԱՄՆ), ամերիկացի դերասան, գրող և նկարիչ, ծագումով մեքսիկացի։ 2 անգամ Օսկար է ստացել երկրորդ պլանի լավագույն դերասան անվանակարգում։ (1952 - «Վիվա-Սապատա», 1956 «Կյանքի ծարավ»)։


== Ֆիլմագրություն ==
Նկարահանվել է 150-ից ավելի ֆիլմերում և սերիալներում, առավել հայտնի ֆիլմերն են «Լոուրենս Արաբացի» (ռեժ. Դևիդ Լին), «Հույն Զորբան» (ռեժ. Միխալիս Կակոյաննիս), «Բլեֆ» (ռեժ. Սերժիո Կորբուչչի, Ադրիանո Չելենտանոյի ընկերակցությամբ), «Բարաբբա» (ռեժ. Ռիչարդ Ֆլեյշեր), «Ճանապարհ» (Ֆեդերիկո Ֆելինի) և այլն։


== Ծանոթագրություններ ==
Գավակքելկեն

Գավակքելկեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գերսոնուտ

Գերսոնուտ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Գերսուտդերեսի գետի աջ կողմում, Երզնկա քաղաքից հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Զելյոնայա Դոլինա (գյուղ, Կրասնոլիմանի շրջան)

Զելյոնայա Դոլինա (ուկրաիներեն՝ Зелена Долина), գյուղ Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Զելյոնայա Դոլինա գյուղում բնակվում էր 176 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3595) Գալահեր

(3595) Գալահեր (անգլ.՝ Gallagher), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 15-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,66299 ա. մ., առավելագույնը մոտենում է 2,3289 ա. մ. հեռավորության վրա և հեռանում 2,9971 ա. մ.։ Արեգակի շուրջ մեկ ամբողջական պտույտ է կատարում 1587,28 երկրային օրվա ընթացքում, իր ուղեծրով շարժվելով միջինում 0,226804 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3595) Գալահեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ամանորը Ղազախստանում

Ամանորը Ղազախստանում (ղազ.՝ Жаңа жыл), նշվում է երկու անգամ, հունվարի 1-ին՝ համապատասխան եվրոպական ավանդույթի, և մարտի 22-ին՝ գարնանային գիշերահավասարից հետո։ Երկու տոներն էլ նշվում են պետական մակարդակով։


== Հունվարի 1 ==
Ամանորի տոնակատարությունները դեկտեմբերի 31-ի լույս հունվարի 1-ի գիշերը արմատներով հասնում են Ղազախստանի խորհրդային անցյալ, այդ իսկ պատճառով քիչ է տարբերվում խորհրդային մյուս երկրների Ամանորներից։ Այժմ այն ամենազանգվածային և ամենասիրելի տոներից մեկ է երկրում։
Տոնածառների զարդարումը համատարած բնույթ է կրում։ Սակայն ի տարբերություն Եվրոպայի՝ փողոցներում հազվադեպ կարելի է հանդիպել Ձմեռ պապի (ղազ.՝ Аяз ата) Ձյունանուշի հետ (ղազ.՝ Ақшақар): Նրանք սովորաբար կորպորատիվ միջոցառումների հյուրեր են։ Չնայած երկրի գլխավոր հրապարակներում Ձմեռ պապի և Ձյունանուշի շորեր կրող անձանց հետ կարելի է նկարվել, ինչպես նաև հրավիրել տուն հատուկ գործակալությունների միջոցով։ Մանկապարտեզներում անցկացվում են ցերեկույթներ՝ նրանց և այլ ամանորյա հերոսների մասնակցությամբ։ Ուղիղ կեսգիշերին մարդիկ հարվածում են շամպայնով լի գավաթները, նստում են ամանորյա սեղանի շուրջ, ինչից հետո այցելում են ընկերներին և բարեկամներին։


== Մարտի 22 ==

Համապատասխան արևելյան ավանդույթների՝ մարտի 22-ին Ղազախստանում տոնվում է Նաուրիզ մեյրամին։ Ղազախների համար այդ տոնը համարվում է գարնանային փոփոխությունների, սիրո տոնակատարության, բերքատվության և ընկերության խորհրդանիշ։ Այդ օրը շատերը ազգային ղազախական զգեստներ են հագնում, քաղաքներում անցկացվում են տարբեր տեսակի միջոցառումներ (օրինակ, սպորտի ազգային ձևերի մցություններ), պատրաստում են ղազախական ազգային ուտեստներ, ինչպես նաև նաուրիզ կոժե։ Նաուրիզի տոնակատարությունը կրկին սկսել են տոնել 1989 թվականից, իսկ 2001 թվականից այն դարձել է պետական տոն։


== Արտաքին հղումներ ==
Նոր տարի
Նաուրիզ Մեյրամի
Շոտլանդիայի ֆուտբոլի ազգային հավաքական

Շոտլանդիայի ֆուտբոլի ազգային հավաքական (անգլ.՝ Scotland national football team), Շոտլանդիայի ազգային հավաքական, որը ներկայացնում է Շոտլանդիան միջազգային ֆուտբոլային մրցաշարերում։ Հավաքականի կազմում խաղերի քանակով ռեկորդակիր է համարվում Քենի Դալգլիշը, որը 1971-ից 1986 թվականների ընթացքում մասնակցել է 102 խաղի։


== Պատմություն ==
Հավաքականը իր առաջին խաղը անցկացրել է 1872 թվականի նոյեմբերի 30-ին՝ Անգլիայի ազգային հավաքականշի դեմ։ Այդ խաղն ավարտվել է 0։0 հաշվով։ Ամենախոշոր հաշվով հաղթանակը տարել է 1901 թվականի փետրվարի 23-ին՝ Իռլանդիայի հավաքականի դեմ խաղում։


== Աշխարհի առաջնություններ ==
1974 - խմբային փուլ
1978 - խմբային փուլ
1982 - խմբային փուլ
1986 - խմբային փուլ
1990 - խմբային փուլ
1994 - չի հաղթահարել որակավորման փուլը
1998 - խմբային փուլ
2002-2014 - չի հաղթահարել խմբային փուլ


== Եվրոպայի առաջնություններ ==
1992 - խմբային փուլ
1996 - խմբային փուլ


== ՈՒԵՖԱ Եվրո 2016 ==


=== Խումբ D ===


== Ծանոթագրություններ ==


== Արտաքին հղումներ ==
Շոտլանդիայի ֆուտբոլային ասոցաիա
Կարատե Ուրիո

Կարատե Ուրիո (իտալերեն՝ Carate Urio)՝ կումունա Իտալիայում, Լոմբարդիա մարզի Կոմո գավառում։
Բնակչությունը 2008 թվականի մարդահամարի դրությամբ 1208 մարդ, խտությունը 201 մարդ/կմ²։ Տարածքը 6 կմ²։ Փոստային կոդը՝ 22010, հեռախոսային կոդը 031։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս։ 031 400132
Էլեկտրոնային փոստ։ info@comune.carateurio.co.it


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նովոզոլոտովսկայա (Սեմիկարակորսկի շրջան)

Նովոզոլոտովսկայա (ռուս.՝ Новозолотовская), ավան Ռուսաստանի Ռոստովի մարզի Սեմիկարակորսկի շրջանում։ Նովոզոլոտովսկի գյուղական համայնքի վարչական կենտրոնն է։
Չապոմա (գյուղ, Տերսկի շրջան)

Չապոմա (ռուս.՝ Чапома), գյուղ Ռուսաստանի Մուրմանսկի մարզի Տերսկի շրջանի կազմում։
Բնակչությունը 2010 թվականին գրանցված տվյալներով կազմում էր 81 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դավիդ Օյստրախ

Դավիդ Ֆիշելեվի Օյստրախ (ռուս.՝ Ойстрах Давид Фёдорович, սեպտեմբերի 17 (30), 1908[…], Օդեսա, Խերսոնի նահանգ, Ռուսական կայսրություն - հոկտեմբերի 24, 1974(1974-10-24), Ամստերդամ, Նիդերլանդներ), խորհրդային ջութակահար և երաժշտական մանկավարժ։
Դավիդ Օյստրախը ջութակ և ալտ նվագել է 5 տարեկանից։ 1926 թվականին ավարտել է Օդեսայի երաժշտադրամատիկական ինստիտուտը (Պյոտր Ստոլյարսկու դասարանը)։ Դեռևս ուսանողական տարիներից Օյստրախը ելույթներ է ունեցել Օդեսայի սիմֆոնիկ նվագախմբի հետ՝ որպես մենակատար և դիրիժոր։ 1932–1934 և 1941 թվականներին եղել է Մոսկվայի ֆիլհարմոնիայի մենակատար։ 1934 թվականից դասավանդել է Մոսկվայի կոնսերվատորիայում (1939 թվականից՝ պրոֆեսոր, 1950 թվականից՝ ջութակի ամբիոնի վարիչ)։ Երկրորդ աշխարհամարտի (1939–1945 թվականներ) տարիներին ելույթներ է ունեցել զորահավաքային կետերում, հոսպիտալներում, պաշարված Լենինգրադում։ 1943 թվականից Օյստրախը դաշնակահար Լև Օբորինի և թավջութակահար Սվյատոսլավ Կնուշևիցկու հետ հանդես է եկել անսամբլով։ Պատերազմից հետո շարունակել է համերգային գործունեությունը։ 1945 թվականին ԽՍՀՄ հյուրախաղերի եկած ամերիկացի ջութակահար Իեհուդի Մենուհինի հետ կատարել է Բախի կրկնակի կոնցերտը։ 1960-ական թվականներին Օյստրախի դիրիժորական երկացանկն ընդգրկել է դասական և ռոմանտիկական ստեղծագործություններ (Յոհան Բախ, Վոլֆգանգ Մոցարտ, Ֆրանց Շուբերտ, Լյուդվիգ վան Բեթհովեն և ուրիշներ)։


== Օյստրախը ուրիշների ստեղծագործությունների վերաբերյալ ==
Օյստրախը կատարել է նաև ժամանակակից կոմպոզիտորների՝ Դմիտրի Շոստակովիչի, Սերգեյ Պրոկոֆևի, Արամ Խաչատրյանի, Նիկոլայ Մյասկովսկու, Պաուլ Հինդեմիտի և ուրիշների ջութակի սոնատներն ու կոնցերտները։ Նա Շոստակովիչի Ջութակի առաջին սոնատի և Ջութակի առաջին կոնցերտի կատարողն է (հեղինակը նվիրել է Օյստրախին)։ Նրան գործեր են նվիրել նաև Ա. Խաչատրյանը (Օյստրախը նրա Ջութակի կոնցերտի առաջին կատարողն է), Ս. Պրոկոֆևը, Ն. Մյասկովսկին, Մոիսեյ Վայնբերգը, Էռնստ Մայերը։ Օյստրախը բազմաթիվ հյուրախաղեր է ունեցել արտասահմանում և վայելել մեծ հեղինակություն։ Եվրոպայում նրան անվանել են «Դավիդ թագավոր»։ Օյստրախի կատարողական արվեստին բնորոշ էին պլաստիկությունը, նրբագեղությունը, բարձր տեխնիկան, մաքուր հնչերանգը։ 
Օյստրախը երաժիշտ-կատարողների համամիութենական մրցույթի (Լենինգրադ, 1935 թ., 1-ին մրցանակ), Հենրիկ Վենյավսկու անվան (Վարշավա, 1935 թ., 2-րդ մրցանակ) և Էժեն Իզայիի անվան (Բրյուսել, 1937 թվական, 1-ին մրցանակ) ջութակահարների միջազգային մրցույթների դափնեկիր է։ Օյստրախը եղել է Լոնդոնի երաժշտության թագավորական ակադեմիայի, Բոստոնի արվեստի և գիտության ամերիկյան ակադեմիայի պատվավոր անդամ, Հռոմի «Սանտա Չեչիլիա» ազգային ակադեմիայի պատվավոր ակադեմիկոս, Բեռլինի արվեստի գերմանական ակադեմիայի թղթակից անդամ, Քեմբրիջի համալսարանի դոկտոր։


== Օյստրախի պարգևատրումները ==
Օյստրախն արժանացել է ԽՍՀՄ Պետական (1943 թվական) և Լենինյան (1960 թվական) մրցանակների, պարգևատրվել Լենինի 2 շքանշանով։ 2006 թվականին ստեղծվել է Դավիդ Օյստրախի անվան բարեգործական հիմնադրամը, նույն թվականից Մոսկվայում անցկացվում են ջութակահարների՝ Դավիդ Օյստրախի անվան միջազգային մրցույթներ, Էստոնիայի Պյառնու քաղաքում՝ Դավիդ Օյստրախի անվան ամենամյա երաժշտական փառատոն։ 2008 թվականին Ռուսաստանի բանկը թողարկել է արծաթե մետաղադրամ՝ նվիրված Դավիդ Օյստրախի ծննդյան 100-ամյակին։
Սիմ Հաճի գեղ

Սիմ Հաճի գեղ, գյուղ Արևմտյան Հայաստանում, Սեբաստիայի վիլայեթի Մարզվանի գավառակում։


== Պատմություն ==
Հայերի մեծ մասը զոհվեց 1915 թվականի Մեծ եղեռնի ժամանակ, իսկ քչերը տեղահանվեցին։


== Բնակչություն ==
XX դարի սկզբին ուներ 3000 հայ բնակիչ։


== Տնտեսություն ==
Բնակչության հիմնական զբաղմունքը այգեգործություն, գինեգործություն, անասնապահություն, հացահատիկի մշակությունն ու արհեստներն էր։


== Պատմամշակութային կառույցներ ==
Սիմ Հաճի գեղն ուենր Ս. Հակոբ անունով եկեղեցի։


== Կրթություն ==
Գյուղում գործում էր Պարևթյան արական և Հռիփսիմյան իգական դպրոցները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Audio Interchange File Format

Audio Interchange File Format (AIFF), աուդիոֆայլերի ֆորմատ է, որը օգտագործվում է ձայնային տվյալները համակարգիչների և այլ էլեկտրոնային սարքերի վրա պահպանելու համար։


== Պատմություն ==
AIFF-ը մշակվել է Apple Computer ընկերության կողմից 1988 թվականին Electronic Arts ընկերության IFF-ի հիմքի վրա և ամենից հաճախ օգտագործվում է Apple Macintosh համակարգիչների մեջ։


== Նկարագրություն ==
AIFF ստանդարտ ֆորմատի ֆայլում ձայնային տվյալները իրենցից ներկայացնում են խտացրած Իմպուլսային կոդային մոդուլյացիա։ Ինչպես նաև գոյություն ունի AIFF ֆորմատի խտացրած տարբերակը, որը կոչվում է AIFC (հազվադեպ AIFF-C), որի մեջ խտացման համար օգտագործում են տարբեր կոդեկներ։
AIFF-ը CDA-ի և WAV-ի հետ համատեղ համարվում է պրոֆեսիոնալ աուդիո և վիդեո հավելվածներում օգտագործվող ֆորմատներից մեկը, քանի որ ի տարբերություն ավելի հայտնի ֆորմատի՝ MP3-ի, նրա մեջ ձայնը չի ունենում որակային կորուստ։ Ինչպես ցանկացած չխտացված ֆայլ, AIFF ֆայլերը զբաղեցնում են շատ ավելի սկավառակային տարածք, քան իրենց խտացված նմանակները. ստերեո ձայնի մեկ րոպեն 44,1 կՀց դիսկրետիզացիայով և 16 բիթ ընտրանքի չափով զբաղեցնում է մոտավորապես 10ՄԲ։
Ֆայլերի ստանդարտ ընդլայնում։ .AIFF-ը և .AIF-ը խտացված տարբերակների համար պետք է օգտագործվի .AIFC ընդլայնումը։


== AIFF Apple Loops ==
Մի քանի տարի առաջ Apple-ը AIFF-ի հիմքի վրա ստեղծել է Apple Loops ֆորմատը,, որը օգտագործվում է GarageBand-ում և Logic Audio-ում։
Apple Loops օգտագործում է նույն ընդլայնումները, ինչ AIFF-ը (.aif и .aiff.)։


== Տես նաև ==
Apple Lossless
FLAC
WAV
RIFF
OSTYPE
FourCC


== Ծանոթագրություններ ==


== Արտաքին հղումներ ==
Подробности про формат файлов AIFF Archived 2011-07-14 at the Wayback Machine.
Формат файлов AIFF - Byte order: Big-endian Archived 2008-09-06 at the Wayback Machine.
AIFF Tagging
Պուլտովցի

Պուլտովցի (ուկրաիներեն՝ Пултівці), գյուղ Ուկրաինայի Վիննիցայի մարզի Վիննիցայի շրջանում։
2001 թվականի տվյալներով Պուլտովցի գյուղում բնակվում էր 831 մարդ։ Բնակավայրը զբաղեցնում է 1,05 կմ² տարածք։ Բնակչության խտությունը կազմում էր 791,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոկեր

Կոկեր (հունարեն՝ χόχχος-հատիկ), գնդաձև բակտերիաներ, որոնց տրամագիծը 0, 5-2 միկրոմետր է։ Անշարժ են, գրամդրական, սպորներ չեն առաջացնում, բազմանում են լայնությամբ կիսվելով։ Կոկերին են պատկանում միկրոկոկերը, ստրեպտոկոկները, ստաֆիլակոկերը, դիպլոկոկերը, սարցինները։ Լինում են շղթայաձև, զույգ-զույզ, խառը կամ խորանարդաձև կուտակումներով, ինչպես նաև ձվաձև կամ նշտարաձև։ Սննդարար խիտ միջավայրում կոկեր գոյացնում են կլոր, հարթ, ուռուցիկ գաղութներ, որոնք ունենում են սպիտակ, դեղին, կարմիր կամ մոխրագույն գունավորում։ Ստրեպտոկոկերը և ստաֆիլակոկերը խմորում են ածխաջրերը, անջատում են պրոտեոլիտիկ ֆերմենտներ, պնևմոկոկերն ունեն միայն սախարոլիտիկ ակտիվություն։ Կոկերը լայնորեն տարածված են բնության մեջ, հողում, օդում, սննդանյութերում։ Կաթնաթթվային ստրեպտոկոկերը կիրառվում են կաթի, թթվասերի, մածնի պատրաստման համար։ Ախտածին կոկեր առաջացնում են մաշկի, լորձաթաղանթի և շարակցական հյուսվածքի թարախային բորբոքումներ, անգինաներ, էնդոկարդիտներ, սննդային թունավորումներ։
Բոդո Իլլգներ

Բոդո Իլլգներ (գերմ.՝ Bodo Illgner, ապրիլի 7, 1967(1967-04-07), Կոբլենց, Ռայնլանդ Պֆալց, Գերմանիայի Ֆեդերատիվ Հանրապետություն), գերմանացի դարպասապահ, ով հանդես է եկել «Քյոլն» և «Ռեալ Մադրիդ» ֆուտբոլային ակումբներում, ինչպես նաև Գերմանիայի ֆուտբոլի ազգային հավաքականի կազմում։ 1990 թ. դարձել է աշխարհի չեմպիոն, իսկ 1991 թ. ճանաչվել է Եվրոպայի լավագույն դարպասապահ։


== Կենսագրություն ==
Բոդո Իլլգները Գերմանիայի տարածաշրջանային լիգայում հանդես եկող համեստ «Խարդտբերգ» ակումբի սանն է։ 1983 թ. նա տեղափոխվեց «Քյոլն», որտեղ դարձավ Գերմանիայի հավաքականի հայտնի դարպասապահ Թոնի Շումախերին փոխարինողը։ 1987 թ. սկսած Իլլգները դարձավ «Քյոլնի» հիմնական դարպասապահը, իսկ շուտով նաև Գերմանիայի հավաքականի հիմնական դարպասապահը (նրա մեկնարկային խաղը հավաքականի կազմում եղավ 1987 թ. սեպտեմբերի 23-ին Դանիայի հավաքականի հետ խաղում։

Այդ խաղում Գերմանիայի հավաքականը հաղթեց նվազագույն 1։0 հաշվով)։ 1990 թ. աշխարհի առաջնության ժամանակ Իլլգները Գերմանիայի հավաքականի հիմնական դարպասապահն էր։ Նրա վստահ խաղը ուղեկցված ուժեղ պաշտպանների (Կլաուս Աուգենտալեր, Անդրեաս Բրեմե, Թոմաս Բերթոլդ, Յուրգեն Կոլլեր, Գվիդո Բուխվալդ) խաղով դարձավ Գերմանիայի հաջողության պատճառներից մեկը։ Առաջնության կիսաեզրափակչում Անգլիայի հետ խաղում հետխաղյա տասնմեկմետրանոց հարվածաշարի ժամանակ Իլլգները հետ մղեց Ստյուարտ Պիրսի հարվածը, իսկ եզրափակչում անառիկ պահեց սեփական դարպասը, ինչը նախկինում չէր հաջողվել ոչ մի դարպասապահի։
Իլլգները 4 անգամ անընդմեջ՝ 1989-1992 թթ., ճանաչվել է Գերմանիայի լավագույն դարպասապահ, 1991 թ. նրան ճանաչեցին լավագույնը Եվրոպայում։ Հավաքականի հետ նա դարձավ փոխչեմպիոն 1992 թ. և ունեցել է մասնակցություն 1994 թ. աշխարհի առաջնությանը։ ԱՄՆ-ում անցկացվող աշխարհի առաջնության 1/4 եզրափակչում, երբ գերմանացիները կրեցին պարտություն Բուլղարիայի հավաքականից, Իլլգները որոշում ընդունեց հավաքականի կազմում հանդես չգալու մասին։ 1996 թ. օգոստոսի 30-ին արդեն փորձառու դարպասապահը տեղափոխվեց «Ռեալ Մադրիդ» ակումբի նորանշանակ մարզիչ Ֆաբիո Կապելլոյի հրավերով։ Իր առաջին մրցաշրջանի ժամանակ իսպանական ակումբի կազմում Իլլգները դարձավ երկրի առաջնության հաղթող, իսկ հաջորդ մրցաշրջանում նաև Չեմպիոնների լիգայի հաղթող։ Մարզիչների փոփոխությամբ փոխվեց նաև գերմանացու դերն ակումբում։ Կապելլոյի և Գուս Հիդդինկի ժամանակ նա հիմնական դարպասապահն էր, իսկ Յուպ Հայնկեսի և Ջոն Տոշակի ժամանակ նա ավելի հազվադեպ էր հանդես գալիս։ Վիսենտե դել Բոսկեի գլխավորությամբ վետերանը վերջնականապես զիջեց իր տեղը երիտասարդ Իկեր Կասիլյասին։
2001 թ. Իլլգները ավարտեց կարիերան։


== Վիճակագրություն ==


== Արտաքին հղումներ ==
http://mag.football.ua/real/rm/Illgner.htm Archived 2016-03-05 at the Wayback Machine.
http://www.footballplayers.ru/players/Illgner_Bodo.html Archived 2013-03-26 at the Wayback Machine.
http://www.fussballdaten.de/spieler/illgnerbodo/2001/
Տրուա 3 (կանտոն)

Տրուա 3 (ֆր.՝ Troyes-3), Ֆրանսիայի կանտոն է, գտնվում է Շամպան-Արդեն շրջանում։ Օբ դեպարտամենտի կանտոնն է։ Մտնում է Տրուա օկրուգի մեջ։ Համաձայն 2006 թվականի մարդահամարի կանտոնի բնակչությունը 15025 մարդ էր։Կանտոնի համարը 1024 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կորմաղալ

Կորմաղալ (վրաց.՝ კორმაღალი), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 160 մետր բարձրության վրա։ Շրջկենտրոն Սամտրեդիայից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 221 մարդ։


== Ծանոթագրություններ ==
Մ.թ.ա. 13


== Դեպքեր ==


== Ծնունդներ ==


== Մահեր ==
Felicità

«Felicità» (արտ.՝ felitʃiˈta, իտալերենից թարգմանած՝ Երջանկություն), իտալական Ալ Բանո և Ռոմինա Փաուեր դուետի երգը՝ թողարկված 1982 թվականին։ Երգը առևտրային հաջողություն է ունեցել և դարձել դուետի ամենահայտնի երգերից մեկը։


== Երգի մասին ==
Այս երգով դուետը հանդես է եկել Սան Ռեմոյի 1982 թվականի փառատոնի ժամանակ և զբաղեցրել երկրորդ տեղը։ Երգը զետեղված է երգիչների համանուն Felicità ալբոմում (Իտալիայում այս նոր ձայնասկավառակը թողարկվել է Aria pura անվամբ, ինչպես նրանց նախկին՝ 1979 թվականի ալբոմը, բայց բացարձակապես այլ բովանդակությամբ)։ Որպես բի սայդ՝ սինգլին կցվել է «Arrivederci a Bahia» երգը։ Լատինական Ամերիկայի և Իսպանիայի համար ալբոմը վերաձայնագրվել է իսպաներենով։
«Felicità» երգը շատ մեծ հաջողություն է ունեցել՝ իտալական և եվրոպական մրցույթներում զբաղեցնելով բարձր հորիզոնականներ։
Դուետն արժանացել է է գերմանական «Golden Globe» երաժշտական մրցանակի՝ 1982 թվականին այս ստեղծագործությամբ 6 000 000 օրինակ ձայնասկավառակ վաճառելու համար։
Բացի այդ, Գերմանիայում «Felicità» երգն ամենից երկարը մնաց ազգային հիթ-շքերթում՝ մարտի 15-ից մինչև դեկտեմբերի 13-ը։ Ընդհանուր առմամբ, այս երգն ամբողջ աշխարհում տարածվեց 30 միլիոն օրինակով։


== Երաժշտական տեսահոլովակ ==
1984 թվականի ամռանը՝ «Ci sarà» երգով Սան Ռեմոյի փառատոնում Ալ Բանոյի և Ռոմինա Փաուերի դուետի հաղթանակից հետո, Լենինգրադում խորհրդային կողմի առաջարկությամբ նկարահանվեց երաժշտական հեռուստաֆիլմ՝ «Կախարդական սպիտակ գիշեր» (ռուս.՝ Волшебная белая ночь), որում զետեղված էին դուետի՝ այդ ժամանակվա լավագույն հիթերը, այդ թվում՝ նաև «Felicità»-ն։ Երգի տեսասյուժեում Ալ Բանոն երգում է փոքր նավակի ղեկի մոտ՝ հասնելով Նևայի ափին կառքով գնացող Ռոմինային։
Ռոմինան և ֆիլմում նկարահանված անձանց մեծամասնությունը 18-րդ դարի կոստյումով է։


== Ստեղծագործությունների ցանկ ==
7" SingleA. «Felicità» - 3:13
B. «Arrivederci a Bahia» - 3:02Spanish 7" SingleA. «Felicidad» - 3:13
B. «Arrivederci en Bahia» - 3:02


== Դիրք շքերթներում ==


== Քավեր տարբերակներ ==
2000-ական թվականների սկզբին՝ Վլադիմիր Պուտինի իշխանության գլուխ կանգնելու և ՆՏՎ հեռուստաալիքի հետ կոնֆլիկտի ժամանակ, երգիչ և գրող Սերգեյ Կալուգինը Felicità երգի երաժշտության հիման վրա ծաղրական քավեր կրկներգ ստեղծեց (Перечитай)՝ օգտվելով քաղաքային երգերից։ Դա տեղի ունեցավ իտալական երգի հայտնիության ալիքի վրա և 1980-ական թվականների կեսերի Խորհրդային Միության կոմունիստական կուսակցության աֆիցիոզի ճնշումների ժամանակ՝ լճացման տարիներին. (ռուսերեն մեջբերում) «Перечитай / Малую землю и Возрождение. / Перечитай / Речи на съезде мудрого Сталина. / Перечитай / Ленина, Троцкого, Маркса и Энгельса. / Перечитай, перечитай…»:


== Ծանոթագրություններ ==
Սամվել Գասպարյան (ծանրամարտիկ)

Սամվել Ավետիսի Գասպարյան (նոյեմբերի 24, 1997(1997-11-24), Հայաստան), հայ ծանրամարտիկ, 2021 թվականի Եվրոպայի չեմպիոն, 2019 և 2022 թվականների Եվրոպայի առաջնության արծաթե մեդալակիր, Եվրոպայի պատանեկան և 23 տարեկանների կրկնակի չեմպիոն (2015, 2019)։


== Կենսագրություն ==
2013 թվականից հանդես է եկել միջազգային պատանեկան մրցաշարերում։ 2015 թվականին Լիտվայի Կլայպեդա քաղաքում տեղի ունեցած մինչև 20 տարեկանների ծանրամարտի Եվրոպայի առաջնության 94 կգ քաշային կարգում Սամվել Գասպարյանը երկամարտում ցույց է տվել 350 կգ արդյունք և դարձել Եվրոպայի չեմպիոն։
2019 թվականին Վրաստանի Բաթում քաղաքում տեղի ունեցած ծանրամարտի Եվրոպայի առաջնության 102 կգ քաշային կարգում Սամվել Գասպարյանը երկամարտում գրանցել է 377 կգ (168+209) արդյունք։ Պոկում վարժությունում նա հաջող է կատարել միայն երրորդ մոտեցումը և ցուցադրել 5-րդ արդյունքը, իսկ հրում վարժությունում նվաճել փոքր արծաթե մեդալ։
2019 թվականի սեպտեմբերի 18-27-ը Թաիլանդի Պատտայա քաղաքում տեղի ունեցած Ծանրամարտի աշխարհի առաջնությանը Սամվել Գասպարյանը 102 կգ քաշային կարգում պոկում առաջին մոտեցմամբ բարձրացրել 171 կգ, երկրորդին` 175 կգ և երրորդին` 178 կգ և այս ձևում նվաճել փոքր բրոնզե մեդալ։ Հրում վարժությանը Գասպարյանը գլխավերևում պահել է 212 կգ, սակայն 216 կգ մոտեցման ժամանակ վնասել է ոտքի մկանը և չի բարձրացրել պատվիրված քաշը։ Երկամարտի 390 կգ արդյունքով Սամվել Գասպարյանն աշխարհի առաջնությունում գրավել է 5-րդ տեղը։
2019 թվականին Ռումինիայի մայրաքաղաք Բուխարեստում տեղի ունեցած ծանրամարտի Եվրոպայի երիտասարդական առաջնությունում 109 կգ քաշային կարգում Սամվել Գասպարյանը դարձել է Եվրոպայի մինչև 23 տարեկանների չեմպիոն՝ երկամարտի 390 կգ արդյունքով։ Նա պոկել է 176 կգ ծանրաձողն ու փոքր արծաթ նվաճել, իսկ հրումում փոքր ոսկի է ապահովել՝ գլխավերևում պահելով 214 կգ կշռող ծանրաձողը։
2021 թվականին Մոսկվայում կայացած Եվրոպայի մեծահասակների առաջնությունում մինչև 102 կգ քաշային կարգում Սամվել Գասպարյանը երկամարտի 390 կգ արդյունքով դարձել է Եվրոպայի չեմպիոն։ Նա պոկել է 176 կգ ծանրաձողն ու փոքր արծաթ նվաճել, իսկ հրումում 214 կգ արդյունքով նվաճել է փոքր ոսկե մեդալ։


== Ծանոթագրություններ ==


== Արտաքին հղումներ ==
GASPARYAN SamvelARM(չաշխատող հղում)
Զինգրունդի Աուրա

Զինգրունդի Աուրա (գերմ.՝ Aura im Sinngrund), կոմունա Գերմանիայում, Բավարիա երկրամասում։
Գտնվում է Միջին Ֆրանկոնիա վարչական շրջանի ենթակայության ներքո։ Կոմունան գտնվում է Մայն Շպեսարտ շրջանում։ Բնակչությունը կազմում է 1032 մարդ (2010 թվականի 31 դեկտեմբերի տվյալներով)։ Տարածքը 12, 07 կմ² է։ Պաշտոնական կոդը՝ 09 6 77 116։


== Ծանոթագրություններ ==


== Արտաքին հղումներ ==
Պաշտոնական կայք
Հակոբ Թումանյան

Հակոբ Խաչատուրի Թումանյան (1918, Բերդ, Ղազախի գավառ, Ելիզավետպոլի նահանգ - 1941, Ուկրաինական ԽՍՀ, ԽՍՀՄ), հայ մանկավարժ, Երկրորդ համաշխարհային պատերազմի մասնակից։
Ծնվել է Շամշադինի շրջանի Բերդ գյուղում (այժմ՝ քաղաք)։ 1938 թվականին ավարտել է շրջկենտրոնի միջնակարգ դպրոցը, նշանակվել նույն դպրոցում ավագ ջոկատավար, ապա՝ մաթեմատիկայի ուսուցիչ։ Միաժամանակ հեռակայել է Երևանի մանկավարժական ինստիտուտի ֆիզմաթ ֆակուլտետում։ 1939 թվականի փետրվարին զորակոչվել է բանակ, ծառայել է Ուկրաինայում։ Պատերազմի նախօրեին գտնվել է Ժիտոմիրի շրջանում։ Ճակատային ընկերների հաղորդմամբ Հակոբ Խաչատրյանը զոհվել է պատերազմի առաջին օրերին։


== Ծանոթագրություններ ==
Դողսի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Դողս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Բեռնի ան Սանտեր

Բեռնի ան Սանտեր (ֆր.՝  Berny-en-Santerre), համայնք Ֆրանսիայի Պիկարդիա մարզի Սոմ գավառում։
Բնակչությունը 2013 թվականի դրությամբ կազմում է 154 մարդ, բնակչության խտությունը` 34.76 մարդ/կմ²։ Բնակավայրը զբաղեցնում է 4.43 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 40 կմ արևելք։


== Բնակչություն ==


== Տնտեսություն ==
2010 թվականին ուներ 103 աշխատունակ (15-64 տարեկան) բնակիչ, որոնցից ակտիվ էին 79-ը, իսկ ոչ ակտիվները` 24։ Ակտիվության ցուցանիշը կազմում է 76,7 %։ 79 աշխատունակ մարդկանցից աշխատել է 63 անձ (34 տղամարդ և 29 կին)։ Գործազուրկ են եղել 16 անձ (5 տղամարդ և 11 կին)։ 24 անաշխատունակներից 7 եղել են աշակերտներ կամ ուսանողներ, 10-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==